=== France Télécom ===
France Télécom blev dannet i [[1988]] af det tidligere Direction Générale des Télécommunications; et [[direktorat]] under post- og teleministeriet. Virksomheden blev selvstyrende i [[1990]] og [[privatisering|privatiseret]] under [[Lionel Jospin]]s regering i [[1998]]. Staten beholdt, direkte og gennem [[holdingselskab]]et ERAP, 27 procent af aktierne i selskabet. I [[2000]] overtog France Télécom mobilselskabet [[Orange (teleselskab)|Orange]], der på daværende tidspunkt var aktiv på det danske marked. I 2003 solgte man 48 procent af aktierne i Telecom Argentina, der tidligere var ejet sammen med [[Telecom Italia]], og i [[2005]] overtog France Télécom 77 procent af det spanske mobilselskab Amena og omdøbte det til Orange España.
Kommunikation Teknologi Organisationer